Diari Oficial de la Generalitat Valenciana


Sumari del DOGV 6953, del 29-01-2013 (2013/668)

RESOLUCIÓ de 19 de desembre de 2012, del Servici Territorial d'Energia de Castelló, per la qual s'atorga autorització administrativa i aprovació del projecte d'execució d'instal·lacions de la xarxa de distribució de gas natural amb mòdul de regasificació de gas natural liquat, en la localitat d'Alcossebre, terme municipal d'Alcalà de Xivert a la província de Castelló. Expedient número CBREDE/2012/3/12
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6953

Data del DOGV
:   29-01-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/668


Data del document
:   19-12-2012

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * empresa privada

RESOLUCIÓ de 19 de desembre de 2012, del Servici Territorial d'Energia de Castelló, per la qual s'atorga autorització administrativa i aprovació del projecte d'execució d'instal·lacions de la xarxa de distribució de gas natural amb mòdul de regasificació de gas natural liquat, en la localitat d'Alcossebre, terme municipal d'Alcalà de Xivert a la província de Castelló. Expedient número CBREDE/2012/3/12 [2013/668]  
Vist que la companyia Gas Natural Cegas, SA, va presentar amb data 10 d'abril de 2012 davant del Servici Territorial d'Energia de Castelló de la Conselleria d'Economia, Indústria i Comerç, un escrit juntament amb projecte de xarxa bàsica de distribució de gas natural en MOP 4 bar i mòdul de regasificació de gas natural liquat amb pressió d'emmagatzematge de GNL a 4 bar, de 60 m³ de capacitat d'emmagatzematge, 750 m³ (n)/h (hivern) i 4 bar de pressió de subministrament de gas natural a la xarxa de distribució, en la localitat d'Alcossebre, terme municipal d'Alcalà de Xivert a la província de Castelló, firmat per l'enginyer industrial Ángel Jesús Cruz Bermúdez, col·legiat número 16873, en què sol·licita que li siga atorgada l'autorització administrativa i aprovació de projecte per a l'execució de la xarxa de distribució de gas natural amb mòdul de regasificació de gas natural liquat en la localitat d'Alcossebre, terme municipal d'Alcalà de Xivert, província de Castelló (CBREDE/2012/3/12)  
Vist que va ser realitzada la informació pública, a què fa referència el capítol V de la Llei 34/1998, de 7 d'octubre, del Sector d'Hidrocarburs (BOE 08.10.1998), i en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització de gas natural, per mitjà de l'anunci corresponent, que es va publicar en els diaris El Mundo el dia 21 de setembre de 2012 i El Periódico Mediterráneo de 21 de setembre de 2012; en el Butlletí Oficial de la Província de Castelló de 3 de juliol de 2012 i en el Diari Oficial de la Comunitat Valenciana de 8 de juny de 2012. No s'ha presentat cap al·legació durant el període d'informació publica de la sol·licitud presentada.  
Atés que en la data que és dictada la present resolució, consta justificadament acreditada per part de Gas Natural Cegas, SA, les dades referides als punts següents:  
- La zona geogràfica per a la qual se sol·licita autorització administrativa, delimitada adequadament i definida la instal·lació principal de la xarxa, així com del mòdul de regasificació de gas natural liquat.  
- Identificació dels límits i distàncies existents de les zones objecte de sol·licitud.   
Vist que la finalitat que es perseguix, d'acord amb les sol·licituds i la documentació presentada, amb la construcció de les instal·lacions és dotar d'infraestructura gasista els sectors domèstic i comercial de la zona de la platja del municipi d'Alcalà de Xivert.  
Atesos els informes tècnics emesos pel Servici Territorial d'Energia de Castelló de la Conselleria d'Economia, Indústria, Comerç i Turisme, encarregat de la instrucció dels expedients de sol·licitud.  
  
Vist que per aplicació de l'article 55.1.b de l'esmentada Llei 34/1998, de 7 d'octubre, les instal·lacions de distribució de gas natural requerixen una autorització administrativa prèvia.  
Atés el capítol V «Distribució de combustibles gasosos per canalització», del títol IV «Ordenació del subministrament de combustibles gasosos per canalització» de la Llei 34/1998, del Sector d'Hidrocarburs.  
Atés l'article 73.7 de la Llei 34/1998, de 7 d'octubre, després de la nova redacció donada per la Llei 12/2007, de 2 juliol, per la qual es modifica la Llei 34/1998, de 7 d'octubre, del Sector d'Hidrocarburs, a fi d'adaptar-la al que disposa la Directiva 2003/55/CE del Parlament Europeu i del Consell, de 26 de juny de 2003, sobre normes comunes per al mercat interior de gas natural.  
Atés el Reial Decret 919/2006, de 28 de juliol, pel qual s'aprova el Reglament tècnic de distribució i utilització de combustibles gasosos i en particular les seues instruccions tècniques complementàries ICG 01 «Instal·lacions de distribució de combustibles gasosos per canalització» i ICG 04 «Plantes satèl·lit de gas natural liquat (GNL)».  
Atés que s'han complit els tràmits reglamentaris en l'expedient instruït per a això.  
Atesos els avantatges amb vista a la garantia, a la connexió a través del mòdul de regasificació projectat, a l'abast i condicions tècniques dels plantejaments realitzats a través de la sol·licitud tramitada, per raó de tot l'establit anteriorment i que este Servici Territorial d'Energia és competent per a dictar esta resolució d'acord amb l'article 73.2 i l'article 3.3.d de la Llei 34/1998 i amb l'article 24 del Decret 97/2011 de 26 d'agost, del Consell de la Generalitat, pel qual s'aprova el Reglament Orgànic i Funcional de la Conselleria d'Economia, Indústria i Comerç.  
  
Este Servici Territorial d'Energia resol:  
Atorgar autorització administrativa i aprovació del projecte d'execució per a la construcció de la xarxa bàsica de distribució de gas natural en MOP 4 bar i mòdul de regasificació de gas natural liquat amb pressió d'emmagatzematge de GNL a 4 bar, de 60 m³ de capacitat d'emmagatzematge, 750 m³ (n)/h (hivern) i 4 bar de pressió de subministrament de gas natural a la xarxa de distribució, en la localitat d'Alcossebre, en el terme municipal d'Alcalà de Xivert, província de Castelló, les característiques principals del qual són:  
Subjecte: Gas Natural Cegas, SA.  
Tipus de gas: gas natural.  
Punt de connexió: mòdul de regasificació de gas natural liquat, ubicat en parcel·la amb accés des del carrer de les Fonts, polígon 15, parcel·la 3, de la platja d'Alcalà de Xivert, amb referència cadastral 17936M204268654240ZJ, segons s'indica en el pla núm. 2 del projecte presentat i en el pla de consulta de dades cadastrals presentat, amb pressió d'emmagatzematge de GNL a 4 bar, de 60 m³ de capacitat d'emmagatzematge, 750 m³ (n)/h (hivern) i 4 bar de pressió de subministrament de gas natural a la xarxa de distribució.  
Zona geogràfica: nucli urbà de la platja d'Alcalà de Xivert, segons s'indica en el pla núm. 2 del projecte presentat  
Característiques de les instal·lacions:   
1. Mòdul de regasificació de gas natural liquat.  
- Capacitat d'emmagatzematge de GNL: 60 m³.  
- Capacitat de gasificació màxima horària: 750 m³(n)/h (hivern).  
- Pressió normal de servici d'emmagatzematge de GNL: 4 bar.  
- Pressió de subministrament de GN a la xarxa de distribució: 4 bar.  
- Temperatura de subministrament de GN: entre 0 ºC i 20 ºC.  
2. Xarxa de distribució de gas natural del nucli urbà de la platja d'Alcalà de Xivert.  
- MOP 4 bar  
- 2.107 m de polietilé PE 100 sdr 17'6 i Ø200mm.  
Pressupost de projecte presentat: 352.132 euros.  
La present autorització administrativa s'atorga a l'empara del que disposen els articles 3.3.d i 73.2 de la Llei 34/1998, de 7 d'octubre, del Sector d'Hidrocarburs, i quedarà sotmesa a les condicions que figuren a continuació:  
Primera. El titular de l'autorització ha de constituir, en el termini d'un mes des de la data de la notificació d'esta resolució, una garantia per valor de 7.042,64 euros, import del dos per cent del pressupost de la instal·lació que figura en l'expedient de sol·licitud, conforme assenyala l'article 82 del Reial Decret 1434/2002 de 27 de desembre, regulador de les activitats de transport, distribució, comercialització, subministrament i procediments d'autorització d'instal·lacions de gas natural. La mencionada fiança es constituirà en la Tresoreria del Servici Territorial de Castelló de la Conselleria d'Hisenda i Administració Pública, de conformitat amb l'Orde de 14 de febrer de 1986 i l'Orde de 16 de desembre de 1996 de la Conselleria d'Economia i Hisenda, per la qual es regula el procediment de constitució i devolució de fiances. Una vegada constituïda la fiança es depositarà en el Servici Territorial d'Energia de Castelló la carta de pagament-resguard emesa per la Tresoreria del Servici Territorial de Castelló de la Conselleria d'Hisenda i Administració Pública. La fiança serà tornada al titular de la present autorització, després de la sol·licitud, una vegada que el Servici Territorial d'Energia de Castelló formalitze l'acta de posada en marxa de les instal·lacions a què es referix la present resolució i la persona interessada justifique el compliment de les obligacions derivades de la present autorització.  
Segona. Gas Natural Cegas, SA, ha de complir les obligacions que estrictament s'assenyalen en l'article 74 «Obligacions dels distribuïdors de gas natural» i en el punt 1 de l'article 83, Obligacions i drets dels distribuïdors i comercialitzadors en relació amb el subministrament, de la Llei 34/1998, de 7 d'octubre, del Sector d'Hidrocarburs, així com en el punt 3 de l'article 10 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural. En especial, està obligada a procedir a l'ampliació de les instal·lacions de distribució, en l'àmbit geogràfic de la seua autorització, quan siga necessari atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.   
Tercera. El titular d'esta autorització disfrutarà, com a distribuïdor, dels drets que assenyalen els articles 75 i 83 de la Llei 34/1998, de 7 octubre, del Sector d'Hidrocarburs, així com els que s'assenyalen en l'article 10 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
Quarta. Esta autorització s'entén sense perjuí i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessaris per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons 28 del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.   
  
Quinta. Esta autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs, modificat per l'article 28 del Reial Decret Llei 5/2005, d'11 de març.  
Sexta. Durant tota la vida de la instal·lació, s'han de respectar les limitacions establides en la norma UNE 60758 mencionada en la ITC-ICG04 del Reial Decret 919/2006 per a les parcel·les limítrofs a la planta satèl·lit respecte a les zones de seguretat de la instal·lació.  
Sèptima. Les instal·lacions es realitzaran d'acord amb el projecte tècnic d'execució presentat en el Servici Territorial d'Energia de Castelló, i s'han d'executar la planta de regasificació en el termini de dos mesos i la xarxa de distribució de gas natural en el termini de sis mesos, comptats des de la data de presentació de la carta de pagament-resguard davant del Servici Territorial d'Energia de Castelló i en qualsevol cas la totalitat de les instal·lacions han d'estar executades en el termini màxim de dotze mesos comptat des de la data de la notificació de la present resolució, i l'execució de les instal·lacions autoritzades ha de complir el Reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, aprovat pel Reial Decret 919/2006, de 28 de juliol, així com les disposicions i normes tècniques que en general s'apliquen. Estes instal·lacions han d'estar previstes per a respondre els avanços tecnològics en el camp del gas i aconseguir abastiments flexibles i segurs.  
Octava. La determinació de les tarifes i del règim econòmic que s'apliquen per al subministrament de gas natural es regiran per les disposicions vigents en cada moment.  
Novena. La present autorització s'atorga sense perjuí de tercers i deixa fora de perill els drets particulars.  
Deu. És causa de revocació d'esta autorització administrativa l'incompliment de les condicions expressades, la variació substancial de les característiques descrites en la documentació presentada i que n'ha determinat l'atorgament o una altra causa excepcional que ho justifique.   
Onze. Esta autorització entra en vigor l'endemà de la data de notificació.  
Contra esta resolució, que no posa fi a la via administrativa, pot interposar-se un recurs d'alçada davant del director general d'Energia, en el termini d'un mes, comptat a partir de l'endemà del dia en què tinga lloc la notificació d'esta resolució, de conformitat amb el que disposen els articles 114 i 115 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.  
  
Castelló de la Plana, 19 de desembre de 2012.- El cap del Servici Territorial d'Energia: Esteban Santamaria Coria.